# C:\Users\DLA-PC01\AppData\Local\Microsoft\Windows\INetCache\Content.MSO\6366528E.tmp

**ด่วนที่สุด**

# ที่ มท ๐๘18.2/ว กรมส่งเสริมการปกครองท้องถิ่น

ถนนนครราชสีมา เขตดุสิต

กทม. 10300

### กรกฎาคม 2564

เรื่อง การตรวจสอบคุณสมบัติและลักษณะต้องห้ามของรองนายกเทศมนตรี

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท 0818.2/ว 209 ลงวันที่ 2 กุมภาพันธ์ 2564

ตามที่กรมส่งเสริมการปกครองท้องถิ่น มอบหมายให้สำนักงานส่งเสริมการปกครองท้องถิ่นจังหวัดประสานเทศบาลในจังหวัดเพื่อตรวจสอบรายชื่อผู้สมัครรับเลือกตั้งซึ่งเป็นบุคคลที่มีลักษณะต้องห้าม  
มิให้ใช้สิทธิสมัครรับเลือกตั้งตามมาตรา 50 (๑๓) (๑๙) (23) (๒๔) และ (25) แห่งพระราชบัญญัติการเลือกตั้งสมาชิกสภาท้องถิ่นหรือผู้บริหารท้องถิ่น พ.ศ. 2562 นั้น

กรมส่งเสริมการปกครองท้องถิ่นได้รับหนังสือขอความอนุเคราะห์การตรวจสอบคุณสมบัติ  
และลักษณะต้องห้ามของรองนายกเทศมนตรีจากเทศบาลหลายแห่ง ดังนั้น เพื่อให้การดำเนินการดังกล่าวเป็นไปด้วยความเรียบร้อย และลดขั้นตอนในการปฏิบัติ จึงขอซักซ้อมแนวทางปฏิบัติ ดังนี้

1. การกำหนดคุณสมบัติและลักษณะต้องห้ามของรองนายกเทศมนตรี ตามมาตรา 48 นว  
แห่งพระราชบัญญัติเทศบาล พ.ศ.2496 และที่แก้ไขเพิ่มเติม ได้บัญญัติให้รองนายกเทศมนตรีต้องมีคุณสมบัติ  
และไม่มีลักษณะต้องห้ามตามมาตรา 48 เบญจ เว้นแต่การนับอายุและการนับระยะเวลาของคุณสมบัติ  
หรือลักษณะต้องห้ามอย่างอื่นให้นับถึงวันแต่งตั้ง นั้น เป็นกรณีที่ผู้ที่ได้รับการแต่งตั้งต้องตรวจสอบและรับรอง  
คุณสมบัติและลักษณะต้องห้ามของตนเองตามกฎหมายที่เกี่ยวข้องกำหนด ซึ่งแตกต่างจากการสมัครรับเลือกตั้ง  
สมาชิกสภาท้องถิ่นหรือผู้บริหารท้องถิ่น ที่กำหนดให้ผู้อำนวยการการเลือกตั้งประจำองค์กรปกครองส่วนท้องถิ่น  
มีหน้าที่ตรวจสอบว่าผู้นั้นมีสิทธิสมัครรับเลือกตั้งหรือไม่ เมื่อเห็นว่าถูกต้องและผู้นั้นมีสิทธิสมัครรับเลือกตั้ง  
ให้ประกาศรายชื่อผู้สมัครภายในเจ็ดวันนับแต่วันปิดรับสมัคร ตามมาตรา 52 แห่งพระราชบัญญัติการเลือกตั้งสมาชิกสภาท้องถิ่นหรือผู้บริหารท้องถิ่น พ.ศ. 2562

2. สำหรับการตรวจสอบลักษณะต้องห้าม ตามมาตรา 50 (๑๓) (๑๙) (23) (24) และ (25)  
แห่งพระราชบัญญัติการเลือกตั้งสมาชิกสภาท้องถิ่นหรือผู้บริหารท้องถิ่น พ.ศ. 2562 กรมส่งเสริมการปกครองท้องถิ่น ได้มอบหมายให้สำนักงานส่งเสริมการปกครองท้องถิ่นจังหวัดเป็นผู้ดำเนินการในเรื่องดังกล่าว รายละเอียดปรากฏตามหนังสือที่อ้างถึง

จึงเรียนมาเพื่อโปรดทราบ และแจ้งให้เทศบาลในพื้นที่ทราบด้วย

ขอแสดงความนับถือ

อธิบดีกรมส่งเสริมการปกครองท้องถิ่น

กองการเลือกตั้งท้องถิ่น

รอง อสถ. .................................

ผอ.กต. .....................................

หน.ก. .......................................

ตรวจ ........................................

กลุ่มงานอำนวยการฯ

โทร. ๐๒๒๔๑๙๐๐๐ ต่อ 2373

ผู้ประสานงาน นางจันทร์รัตน์ อาวุธปัญญากุล